als_Latn dik_Latn sag_Latn
Futbollistët e Shkëndijes nga Tetova kanë zhvilluar seancën zyrtare stërvitore në stadiumin “Speia”, ku të enjten luajnë ndeshjen e kthimit me Dacian.
Shkëndija ka përfunduar përgatitjet për ndeshjen e kthimit të xhiros së parë eliminatore të Liga Evropës. “Kuqezinjtë” sot kanë mundur të “njoftohen” me terenin ku të enjten do të përballen me Dacian.
Në atmosferë pozitive, por maksimalisht serioze futbollistët kanë kryer detyrat e dhëna nga stafi teknik, duke përgatitur strategjinë për ndeshjen e nesërme në të cilën “kuqezinjtë” hyjnë me epërsi 3:0. Përballja Dacia-Shkëndija luhet të enjten në stadiumin “Speia” me fillim në orën 16:00.
als_Latn als_Latn als_Latn